Erkelenz

Erkelenz es en Stadt in et Rhingland. Se litt unjefiehr 15 Kilometer südwäßßlich vun Jläbbech aan dem Noodrand vun de Niederrhingische Bucht in de Jülicher (betreckungswies Erkelenzer) Börde. Nòh de Jemeendeordnung en mittlere kreesaanjehüürije Stadt, es se die jrüüßde em Kreis Heinsberg vun Noodrhing-Wäßßfaale.

Vun 1816 bes zoo de Kommunalreform 1972 woor de Stadt Sitz vum Landkreis Erkelenz. Bundeswick bekannt jewudde es Erkelenz dürch et kleene Dörp Lützeròòth, desse Inwunner in de 2020er Jòòre dä Brungkohlejruv Jarzweiler II in et Rhingische Revier weeche mòòte.

Category:Stadt en Nordrhein-Westfalen
Category:Stadt em Rhingland
Category:Wikipedia:Bochshtabbeet op Jülicher Platt